志宏以牡丹酴醿見遺戲呼牡丹爲道州長且許時餉酴醿作二詩以報之 酴醿
作者：李綱
朝代：宋

paragraphs: 殘陰未許春光洩，噴作沙陽三尺雪。
摧傷花卉盡枯槎，惟有酴醿寒更茁。
幽人早起傍園林，獨喜枝頭瓊蘂綴。
應憐逐客正凄凉，折贈殷勤慰愁絕。
清香馥郁坐中飄，汲水養之殊未歇。
和煙带露愈芬芳，更許幽叢時爲擷。
愁霖連日作輕寒，寂寂禪扉方晝閉。
春風駘蕩好幽尋，安得連拳掛雌霓。